cyanic-selkie/wikianc huggingface dataset:
মেরি ওয়াটসন
স্নাতক শেষ করার পরে ওয়াটসন চেল্টেনহাম লেডিজ কলেজে সায়েন্স মিসট্রেস হিসাবে নিযুক্ত হন। এক বছর আগে থেমের জন স্টাইলের সাথে তার বিয়ে হয়। তার বিয়ের পরে তাকে পদত্যাগ করতে হয়েছিল। পদত্যাগ যখন করেন তার আগে ১৮৮৬ সাল পর্যন্ত তিনি এই পদে ছিলেন।  তারা গ্লৌচেস্টারশায়ার চার্লটন কিংসে বাস করতেন। স্টাইল ১৮৮২ সাল থেকে চেল্টেনহ্যাম ব্যাকরণ বিদ্যালয়ের প্রধান শিক্ষক ছিলেন। কিন্তু ১৯০৬ সালে তিনি অবসর প্রাপ্ত হন। তারা অবসর নিয়ে হ্যাম্পশায়ারের মিশেলমারসে ফিরে এসেছিলেন সেখানে ওয়াটসন ১৯৩৩ সালের ২০ ফেব্রুয়ারি মারা যান।
প্রেমেন্দ্র মিত্র
প্রেমেন্দ্র মিত্র (৪ সেপ্টেম্বর ১৯০৪ - ৩ মে ১৯৮৮) কল্লোল যুগের একজন বহুমুখী প্রতিভার অধিকারী বাঙালি কবি, ছোটগল্পকার, ঔপন্যাসিক এবং চিত্রপরিচালক। বাংলা সাহিত্যে তার সৃষ্ট জনপ্রিয় চরিত্রগুলি হল ঘনাদা, পরাশর বর্মা, মেজকর্তা এবং মামাবাবু।
জন্ম ও বংশ-পরিচয়
প্রেমেন্দ্র মিত্র ১৯০৪ সালের ৪ সেপ্টেম্বর ভারতের উত্তর প্রদেশ রাজ্যে তার পিতার কর্মস্থল বারাণসীতে জন্মগ্রহণ করেন৷ তার পৈতৃক নিবাস ছিল বর্তমান পশ্চিমবঙ্গের দক্ষিণ চব্বিশ পরগণা জেলার রাজপুরে৷ তিনি ছিলেন পশ্চিমবঙ্গের হুগলি জেলার কোন্নগরের সম্ভ্রান্ত মিত্র বংশের সন্তান৷ তার পিতার নাম জ্ঞানেন্দ্রনাথ মিত্র এবং তার মাতার নাম সুহাসিনী দেবী৷ খুব অল্প বয়সেই তিনি মাতৃহারা হন৷
সাহিত্যকর্ম
প্রেমেন্দ্র মিত্র এক সময় কলকাতার ২৮ নম্বর গোবিন্দ ঘোষাল লেনের মেসবাড়িতে বাস করতেন৷ পরবর্তীকালে পড়াশোনার জন্য তিনি ঢাকাতে থাকতে শুরু করেন৷ একবার ১৯২৩ খ্রীষ্টাব্দের নভেম্বর মাসে ঢাকা থেকে কলকাতায় ফিরে এসে ওই মেসবাড়ির ঘরের জানলার ফাঁকে একটি পোস্টকার্ড আবিষ্কার করেন। চিঠিটা পড়তে পড়তে তার মনে দুটো গল্প আসে। সেই রাতেই গল্পদুটো লিখে পরদিন পাঠিয়ে দেন জনপ্রিয় পত্রিকা প্রবাসীতে। ১৯২৪ সালের মার্চে প্রবাসীতে 'শুধু কেরানী' আর এপ্রিল মাসে 'গোপনচারিণী' প্রকাশিত হয়, যদিও সেখানে তার নাম উল্লেখ করা ছিল না। সেই বছরেই কল্লোল পত্রিকায় 'সংক্রান্তি' নামে একটি গল্প বেরোয়। এরপর তার মিছিল(১৯২৮) এবং পাঁক(১৯২৬) নামে দুটি উপন্যাস বেরোয়। পরের বছর বিজলী পত্রিকায় গদ্যছন্দে লেখেন 'আজ এই রাস্তার গান গাইব' কবিতাটি।
প্রেমেন্দ্র মিত্রের প্রথম কবিতার বই ‌'প্রথমা' প্রকাশিত হয় ১৯৩২ সালে। বৈপ্লবিক চেতনাসিক্ত মানবিকতা তার কবিতার প্রধান বৈশিষ্ট্য। প্রথম জীবনে তার ছোটোগল্পের তিনটি বই বেরোয় - 'পঞ্চশর', 'বেনামী বন্দর' আর 'পুতুল ও প্রতিমা'। মানুষের সম্পর্কের ভাঙ্গা গড়া, মনের জটিলতা, মধ্যবিত্ত ও নিম্নবিত্তের ব্যথা বেদনার কথা প্রকাশে প্রেমেন্দ্র মিত্র ছিলেন স্বকীয়তায় অনন্য।
ঘনাদা ও পরাশর
প্রেমেন্দ্র মিত্র সৃষ্ট জনপ্রিয়তম চরিত্র ঘনাদা, গল্পবাগীশ সর্বজ্ঞানী মেসবাড়ির ঘনশ্যাম দাস আজো সব বয়েসের পাঠকদের কাছে প্রিয়। তার এই অমর চরিত্র ৭২ নং বনমালী নস্কর লেনের মেসবাড়ির বাসিন্দা ঘনাদা প্রথম প্রকাশিত হয় ১৯৪৫ সালে । এছাড়াও তিনি অনেকগুলি ছোট গোয়েন্দা গল্প ও উপন্যাস লিখেছেন যার মুখ্য চরিত্র পরাশর বর্মা, যে পেশায় গোয়েন্দা হলেও নেশায় কবি। তার সৃষ্ট চরিত্র মামাবাবুকে তিনি বহু এডভেঞ্চার উপন্যাস ও ছোটগল্পে এনেছেন যেগুলি কিশোরদের ভেতর জনপ্রিয় ছিল।
কল্পবিজ্ঞান সাহিত্য
প্রেমেন্দ্র মিত্র প্রথম বাঙালি সাহিত্যিক যিনি নিয়মিত কল্পবিজ্ঞান বা বিজ্ঞান-ভিত্তিক গল্প-উপন্যাস রচনায় মনোনিবেশ করেন। তার বিজ্ঞান সাহিত্য রচনার শুরু ১৯৩০ সালে। রামধনু পত্রিকায় ক্ষিতীন্দ্রনারায়ণ ভট্টাচার্য তাকে ছোটদের জন্যে লিখতে অনুরোধ করলে 'পিঁপড়ে পুরাণ' কাহিনীটি লেখেন। এটিই তার প্রথম কল্পবিজ্ঞান রচনা । 'কুহকের দেশে' গল্পে তার কল্পবিজ্ঞান ও এডভেঞ্চার কাহিনীর নায়ক মামাবাবুর আত্মপ্রকাশ। ১৯৪৮ সালে 'ড্র্যাগনের নিঃশ্বাস' বের হলে মামাবাবু পাঠক মহলে জনপ্রিয় হন। তার রচিত কয়েকটি বিখ্যাত কল্পবিজ্ঞান গল্প ও উপন্যাসের নাম নিচে দেওয়া হল:
এছাড়া আকাশবাণীর উদ্যোগে লিখিত "সবুজ মানুষ" নামে একটি চার অধ্যায়ের বারোয়ারি কল্পবিজ্ঞান কাহিনির প্রথম অধ্যায় রচনা করেন প্রেমেন্দ্র মিত্র। অবশিষ্ট তিনটি অধ্যায় লিখেছিলেন অদ্রীশ বর্ধন, দিলীপ রায়চৌধুরী ও সত্যজিৎ রায়।
মৃত্যু
১৯৮৮ সালের ৩ মে পাকস্থলীর ক্যান্সারের কারণে অসুস্থ হয়ে কলকাতায় মারা যান। ১৯৮৭ সাল পর্যন্ত ভগ্নস্বাস্থ্য নিয়েও তিনি সৃষ্টিশীল ছিলেন।
ধরিত্রী সম্মেলন
থাম্ব|ধরিত্রী সম্মেলন জাতিসংঘের উদ্যোগে অনুষ্ঠিত হয়। জাতিসংঘের উদ্যোগে রিও ডি জেনেরিও তে ১৯৯২ সালের ৩ জুন থেকে ১৪ জুন পর্যন্ত যে সম্মেলন অনুষ্ঠিত হয়, সেটি জাতিসংঘ পরিবেশ ও উন্নয়ন বিষয়ক (ইউএনসিইডি) সম্মেলন, রিও ডি জেনেরিও সম্মেলন ,রিও সম্মেলন,বা ধরিত্রী সম্মেলন(পর্তুগীজ ইসিও ৯২) নামে পরিচিত।
এ সম্মেলনের অন্তর্ভুক্ত বিষয়গুলি হলো:
এই সম্মেলনের অন্যতম অর্জন বলা যায় জলবায়ু পরিবর্তন চুক্তি যা পরবর্তীতে Kyoto প্রোটোকল এবং প্যারিস চুক্তিতে রূপান্তরিত হয়।অন্য আরেকটি চুক্তিতে বলা হয়,উপজাতিদের জমিতে কোনো হস্তক্ষেপ করা যাবেনা যা পরিবেশের ক্ষতি করে বা তাদের সংস্কৃতিকে অপমান করে।
জলবায়ু পরিবর্তন চুক্তি সাক্ষরের জন্য উন্মুক্ত করে দেয়া হয় যেখানে জীব এবং পরিবেশের মধ্যে সামঞ্জস্য সাধনের জন্য প্রয়োজনীয় ব্যবস্থার কথা বলা হয়।
আমেরিকার প্রেসিডেন্ট জর্জ ডব্লিউ বুশ এই চুক্তিতে স্বাক্ষর করলেও তার ইপিএ তত্ত্বাবধায়ক জানান যে আমেরিকার পক্ষে এই চুক্তি মেনে নেওয়া কষ্টসাধ্য যার ফলশ্রুতিতে আমেরিকা জীববৈচিত্র্য বিষয়ক প্রস্তাবিত চুক্তিতে স্বাক্ষর করেনা এবং অন্যান্য বিভিন্ন প্রতিষ্ঠান ও তাদের এই চুক্তি সম্পর্কিত অভিমত ব্যক্ত করে ।
এই সম্মেলনে ১২ টি শহরকে উদ্ভাবনামূলক পরিবেশ বিষয়ক পদক্ষেপের জন্য স্থানীয় সরকার সম্মাননা পুরস্কার দেয়া হয়।এর মধ্যে ছিল স্থানীয় মাইনিং শিল্প থেকে পরিবেশকে রক্ষার জন্য কানাডার Sudbury এলাকা,সবুজ বিল্ডিং প্রযুক্তির জন্য আমেরিকার অস্টিন, স্থানীয় দূষণ নির্মূলের জন্য আন্তর্জাতিক মানসম্পন্ন শিক্ষা এবং প্রশিক্ষণের ব্যবস্থা করে জাপানের কিতাক্যুশু ও এই পুরস্কার লাভ করে।
ধরিত্রী সম্মেলনে যেসব নীতিমালা তৈরী হয়:
এছাড়াও যেসমস্ত আইনি কাগজপত্র সাক্ষরের জন্য উন্মুক্ত করা হয়:
এই নীতিমালার বাস্তবায়ন নিশ্চিত করার জন্য টেকসই উন্নয়ন কমিশন (সিএসডি) গ্রহণ করা হয় (বিশেষত পরিবেশ এবং উন্নয়ন বিষয়ক রিও ঘোষণা এবং এজেন্ডা২১ ) যা ২০১৩ সালে টেকসই উন্নয়নের জন্য গঠিত রাজনৈতিক ফোরাম দ্বারা প্রতিস্থাপিত হয় (ইসিওএসওসি )সভার অংশ হিসাবে এবং প্রতি ৪ বছর পর পর সাধারণ সভার অংশ হিসাবে এই ফোরাম অনুষ্ঠিত হতো।
.সমালোচকদের মতে এই সম্মেলনে কিছু মৌলিক বিষয় যেমন দারিদ্র্য দূরীকরণ, পরিচ্ছন্নতা কর্মসূচি এগুলিতে নজর দেয়া হয়নি।
পিথাগোরাসের উপপাদ্য
thumb|পিথাগোরাসের উপপাদ্য:কোন একটি সমকোণী ত্রিভুজের [[অতিভুজ|অতিভুজের উপর অঙ্কিত বর্গক্ষেত্রের ক্ষেত্রফল ঐ ত্রিভুজের অপর দুই বাহুর উপর অঙ্কিত বর্গক্ষেত্রদ্বয়ের ক্ষেত্রফলের সমষ্টির সমান।|247x247পিক্সেল]]গণিতে পিথাগোরাসের উপপাদ্য বা পিথাগোরিয়ান থিউরেম হল ইউক্লিডীয় জ্যামিতির অন্তর্ভুক্ত সমকোণী ত্রিভুজের তিনটি বাহু সম্পর্কিত একটি সম্পর্ক। এই উপপাদ্যটি গ্রিক গণিতবিদ পিথাগোরাসের নামানুসারে করা হয়েছে, যাকে ঐতিহ্যগতভাবে এই উপপাদ্যদের আবিষ্কারক ও প্রমাণকারী হিসেবে গণ্য করা হয়। তবে উপপাদ্যটির ধারণা তার সময়ের আগে থেকেই প্রচলিত ছিল। চীনে এই উপপাদ্যটি “গোউযু থিউরেম” (勾股定理) হিসেবে প্রচলিত যা ৩, ৪ ও ৫ বাহু বিশিষ্ট ত্রিভুজের ক্ষেত্রে প্রযোজ্য। এই উপপাদ্যমতে, কোন একটি সমকোণী ত্রিভুজের অতিভুজের উপর অঙ্কিত বর্গক্ষেত্রের ক্ষেত্রফল ঐ ত্রিভুজের অপর দুই বাহুর উপর অঙ্কিত বর্গক্ষেত্রদ্বয়ের ক্ষেত্রফলের সমষ্টির সমান।
যদি আমরা c-কে অতিভুজ এবং a ও b-কে অপর দুই বাহুর দৈর্ঘ্য ধরি, তাহলে সমীকরণের সাহায্যে উপপাদ্যটি হবে
ব্যক্তিগত বিলাসবহুল গাড়ি
ব্যক্তিগত বিলাসবহুল গাড়ি হল একটি উত্তর আমেরিকার গাড়ির শ্রেণিবিন্যাস যা কিছুটা ক্রীড়া উপযোগী, অত্যাধুনিক গণ-বাজারের কুপে কে বর্ণনা করে যা পারফরম্যান্সের চেয়ে আরামের উপর জোর দেয়। উত্তর আমেরিকার প্রস্তুতকারকরা প্রায়শই প্রকৌশল, নকশা এবং বিপণনকে একত্রিত করে উচ্চতর, স্বতন্ত্র "প্ল্যাটফর্ম শেয়ারিং" মডেল তৈরি করে যা অত্যন্ত লাভজনক হয়ে ওঠে।
পিথাগোরাসের উপপাদ্য
বা, c-এর মান নির্ণয়ের ক্ষেত্রে:
ব্যক্তিগত বিলাসবহুল গাড়ি
যদিও এর আগে কয়েক দশক ধরে উত্তর আমেরিকায় বিলাসবহুল কুপে তৈরি করা হয়েছিল, তবে "ব্যক্তিগত বিলাসবহুল গাড়ি" ঘরানার শুরুটি সাধারণত ১৯৫৮ সালে শুরু হয়েছিল বলে মনে করা হয়, ফোর্ড থান্ডারবার্ডের (দ্বিতীয় প্রজন্ম) সাফল্যের কারণে যখন এটি দুই-সিটের গাড়ি থেকে চার-সিটের গাড়িতে নতুন করে নকশা করা হয়েছে। এই পরিবর্তনগুলি থান্ডারবার্ডের জোরকে ক্রীড়া থেকে আরাম এবং বিলাসিতাতে স্থানান্তরিত করেছে এবং বিক্রয় ৫০ শতাংশ বৃদ্ধি পেয়েছে। থান্ডারবার্ড ২০০৫ মডেল বছর পর্যন্ত এগারো প্রজন্ম পর্যন্ত বিক্রি হয়েছিল।
পিথাগোরাসের উপপাদ্য
এই সূত্রে সমবাহু ত্রিভুজের একটি বৈশিষ্ট্য সাধারণ সূত্রের সাহায্যে প্রকাশ করা হয় যার মাধ্যমে কোন ত্রিভুজের দুটি বাহুর দৈর্ঘ্য জানা থাকলে তৃতীয় বাহুর দৈর্ঘ্য নির্ণয় করা যায়। এই সূত্রের একটি সাধারণকৃত রূপ হল ল অফ কজিনস যার সাহায্যে যে কোন ত্রিভুজের তৃতীয় বাহুর দৈর্ঘ্য নির্ণয় করা যায় যখন বাকী দুটি বাহুর দৈর্ঘ্য এবং তাদের মধ্যকার কোণের মান দেয়া থাকে। যদি বাহু দুটির মধ্যকার কোণটি সমকোণ হয় তবে পিথাগোরাস উপপাদ্যের সাহায্যে তা নির্ণয় সম্ভব।
ব্যক্তিগত বিলাসবহুল গাড়ি
ব্যক্তিগত বিলাসবহুল গাড়ির দীর্ঘতম চলমান নেমপ্লেটটি ছিল ক্যাডিলাক এলডোরাডোর ৫০-বছরের উৎপাদন, যা ১৯৫৩ সালের মডেল বছরে শুরু হয়েছিল, মূলত আল্ট্রা-প্রিমিয়াম, কম-মূল্যের ক্যাডিলাক মডেলগুলির স্বল্প-আয়তনের সংস্করণগুলিকে মনোনীত করে, যার মধ্যে হাতে তৈরি চার দরজা ১৯৫৭ এলডোরাডো ব্রোঘাম। হেমিংস মোটর নিউজ অনুসারে, ক্যাডিলাক প্রথম "ব্যক্তিগত বিলাসবহুল গাড়ি" বাজারে প্রবেশ করে ১৯৬৭ সালে, একটি ছোট উচ্চ-ভলিউম মডেলের সাথে।
পিথাগোরাসের উপপাদ্য
সদৃশ ত্রিভুজ ব্যবহার করে প্রমাণ
এ প্রমাণটি অনুপাতের উপর ভিত্তি করে প্রতিষ্ঠিত যাতে দুটি সদৃশ ত্রিভুজকে ব্যবহার করা হয়েছে।
ধরা যাক ABও একটি সমকোণী ত্রিভুজ, যার সমকোণটি হল C, চিত্রে প্রদর্শিত হয়েছে। C বিন্দু অঙ্কিত লম্ব H বাহু, AB কে ছেদ করে। ফলে সৃষ্ট নতুন ত্রিভুজ ACH , পূর্বোক্ত ABC এর সদৃশ হবে, কেননা এদের উভয়ের একটি কোণ সমকোণ ও একটি কোণ A সাধারণ। ফলে তৃতীয় কোণটিও সমান হবে এবং একই কারণে CBH ত্রিভুজটিও ABC এর সদৃশ। এই সদৃশতার দরুন দুটি অনুপাত...
হবে
তাই
এগুলো নিম্নোক্ত উপায়ে লেখা যায়
দুটি সমতাকে যোগ করে, পাওয়া যায়
বীজগাণিতিক প্রমাণ
বৃহৎ বর্গটির একটি বাহুর দৈর্ঘ্য A+B ও এর ক্ষেত্রফল (A+B)2, যা বর্ধিত করলে দাঁড়ায় A2+ 2AB+ B2.
\Rightarrow
\Rightarrow (2AB বিয়োগ করে)
বিল ভোস
উইলিয়াম ভোস (Bill Voce; জন্ম: ৮ আগস্ট, ১৯০৯ - মৃত্যু: ৬ জুন, ১৯৮৪) নটিংহ্যামশায়ারের অ্যানেসলি উডহাউজ এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ১৯৩০ থেকে ১৯৪৭ সময়কালে ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ারের প্রতিনিধিত্ব করেছেন বিল ভোস। দলে তিনি মূলতঃ বামহাতি ফাস্ট-মিডিয়াম বোলিং করতেন। এছাড়াও ডানহাতে কার্যকরী ব্যাটিং উপস্থাপন করতেন তিনি। তন্মধ্যে, ১৯৩২-৩৩ মৌসুমের অ্যাশেজ সিরিজে বিতর্কিত বডিলাইন সফরে ইংল্যান্ডের পক্ষে প্রয়োজনীয় ভূমিকা রেখেছেন।
কাউন্টি ক্রিকেটে অংশগ্রহণ
নটিংহামের কয়লা খনিসমৃদ্ধ জেলায় এক শ্রমজীবি পরিবারের সন্তান তিনি। ১৯২৭ সালে নটিংহ্যামশায়ারের সদস্যরূপে গ্লুচেস্টারশায়ারের বিপক্ষে প্রথম-শ্রেণীর ক্রিকেটে প্রথমবারের মতো খেলতে নামেন। কয়েকটি খেলার পরই শক্তিধর ও বিভিন্ন বোলিং আক্রমণ পরিচালনায় পারদর্শী নটিংহ্যামশায়ারের পক্ষে নিজের স্থান পাকাপোক্ত করে নেন। এ সময়ে ভোসকে ধ্রুপদী বামহাতি স্পিনাররূপে আখ্যায়িত করা হতো। কিছু সমালোচক তাকে কলিন ব্লাইদের যোগ্য উত্তরসূরী হিসেবে বিবেচনা করতে থাকেন। কিন্তু পরের বছর দ্রুতগতিসম্পন্ন পেসের দিকে ধাবিত হলে তাকে ব্যাপক সমালোচনার মুখোমুখি হতে হয়েছিল। তবে, ১৯২৯ সালে পূর্বের অবস্থানে ফিরে যান। পোতানো উইকেটেও বেশ কয়েকটি খেলায় সফলতা পান। তন্মধ্যে, নর্দাম্পটনশায়ারের বিপক্ষে খেলায় ৪৩ রান দিয়ে চৌদ্দটি উইকেট পেয়েছিলেন।
আন্তর্জাতিক ক্রিকেট
ওয়েস্ট ইন্ডিজ সফরের জন্য ইংল্যান্ড দলের সদস্যরূপে নির্বাচিত হন। ১১ জানুয়ারি, ১৯৩০ তারিখে বার্বাডোসের ব্রিজটাউনে স্বাগতিক ওয়েস্ট ইন্ডিজের বিপক্ষে তার টেস্ট অভিষেক ঘটে। তবে, বেশ শক্ত উইকেটে দ্রুত গতির বোলিং করতে তাকে উজ্জ্বীবিত করে। তিনি আশাতীত সফলতা লাভ করেন। ফলশ্রুতিতে ইংল্যান্ডে ফিরে ভেজা পিচ বাদে দ্রুতগতিতে বোলিংয়ের অভ্যাস গড়ে তোলেন।
১৯৩০ সালে পেস বোলার হিসেবে তেমন সফলতা না পেলেও পরবর্তী গ্রীষ্মকালে ইংল্যান্ড সফরে আসা অস্ট্রেলিয়ার বিপক্ষে খেলেন। এ সফরে ডন ব্র্যাডম্যান বেশ সাবলীল ভঙ্গীমায় ইংরেজ বোলিং আক্রমণ মোকাবেলা করে রান তুলতে সক্ষমতা দেখান।
ফলশ্রুতিতে, ভোস ভবিষ্যতের ইংরেজ অধিনায়ক ডগলাস জারদিন ও নটিংহ্যামশায়ারের অধিনায়ক আর্থার কারের সাথে আলোচনায় বসেন ও ব্র্যাডম্যান তথা অস্ট্রেলীয়দেরকে পরাজিত করার হীন কৌশল গ্রহণে অগ্রসর হন। সতীর্থ নটিংহ্যামশায়ারের ফাস্ট বোলার হ্যারল্ড লারউডকে নিয়ে জারদিনের পরামর্শক্রমে দ্রুতগতিসম্পন্ন বলগুলোকে ব্যাটসম্যানদের শরীর লক্ষ্য করে ফেলার কার্যকরী অপকৌশলটি গ্রহণ করেন যাতে লেগ সাইডে অবস্থানরত ফিল্ডারদের কাছে বল তালুবন্দী হবে।
পরবর্তী দুই বছর ভোস ও লারউড নটিংহ্যামশায়ারের পক্ষে লেগ থিওরিকে পরিমার্জিত করে অনুশীলন করতে থাকেন। এরফলে প্রতিপক্ষীয় ব্যাটসম্যানদেরকে বেশ সমস্যায় ফেলে দেয়। তবে, লারউডের তুলনা তিনি কিছুটা ধীরে বোলিং করতেন। বামহাতে উইকেট লক্ষ্য করে নিজের উচ্চতার তুলনায় বাউন্স মারতেন। ফলে ব্যাটসম্যানেরা তার মুখোমুখি হলে রক্ষা পেতো না। ১৯৩১ সালে ১৯.২৯ গড়ে ১২৩ ও ১৯৩২ সালে ১৬.৮৭ গড়ে ১৩৬ উইকেট লাভ করেন। ফলশ্রুতিতে, ১৯৩৩ সালে উইজডেন কর্তৃক বর্ষসেরা ক্রিকেটারের মর্যাদা লাভ করেন বিল ভোস।
thumb|right|200px|১৯৩২ সালে বিল ভোস
বডিলাইন সিরিজ
তার বোলিং এতোটাই ভালো ছিল যে, তিনি টেস্টে তার স্থান ফিরে পান ও লারউডকে সঙ্গে নিয়ে ১৯৩২-৩৩ মৌসুমে জারদিনের নেতৃত্বে অস্ট্রেলিয়া সফরে যান। বোলারদ্বয় জারদিনের কৌশল বাস্তবায়নে তৎপর হন। ফাস্ট ও শর্ট বোলিং করে অস্ট্রেলীয় ব্যাটসম্যানদেরকে ব্যতিব্যস্ত করে রাখেন। ভোস বেশ কয়েকটি আঘাত হানেন। অস্ট্রেলীয় গণমাধ্যমে তাদের এ কৌশলকে ব্যঙ্গ করে বডিলাইন কৌশল নামে আখ্যায়িত করে। এরফলে দলগুলোসহ দেশ দুটোর মাঝে তিক্ততাপূর্ণ সম্পর্কের উদ্ভব ঘটে।
বডিলাইন সিরিজের পর ভোসের বোলিং অনেকাংশেই দূর্বল হয়ে পড়ে। তবে, মারকুটে ব্যাটসম্যান হিসেবে আবির্ভূত হন। ১৯৩৩ সালে ৩৫-এর অধিক গড়ে ১,০২০ রান তুলেন। প্রথম-শ্রেণীর ক্রিকেটে দশম উইকেটে শতরানের জুটি গড়ে সর্বকালের সেরাদের তালিকায় পঞ্চম স্থানে অবস্থান করছেন। বডিলাইনের ফলে রাজনৈতিক পর্যায়ে বিতর্কের সৃষ্টি হয়। ১৯৩৪ সালে আট উইকেট দখলের পরও তাকে আর কোন টেস্টে অন্তর্ভুক্ত করা হয়নি।
১৯৩৫ মৌসুমের শুরুতে এমসিসিকে দলে অন্তর্ভুক্ত না করার জন্য তিনি স্বয়ং অনুরোধ করেন। তবে কাউন্টি ক্রিকেটে অংশ নিয়ে ১৯৩৫ ও ১৯৩৬ সালে দেড় শতাধিক উইকেটের সন্ধান পান তিনি। এ বছর শেষে নিজেকে প্রস্তুত করলে গাবি অ্যালেনের নেতৃত্বাধীন দলের সদস্যরূপে গণ্য হন। অফ-সাইডে বোলিং করলে শুরুতে মনক্ষুণ্ণ হবার কারণ হয়ে দাঁড়ান। তবে, গাব্বার প্রথম টেস্টে খুবই সুন্দর বোলিং প্রদর্শন করেন। উপযুক্ত পিচে ৬/৪১ লাভ করেন। তন্মধ্যে, এক পর্যায়ে তিনি ৪/১৬ পেয়েছিলেন। বৃষ্টির পর পঞ্চম দিনে ইংল্যান্ড ৩২২ রানে জয় পায়। দ্বিতীয় টেস্টে বৃষ্টির কবলে পড়লে আবারও সুযোগের সদ্ব্যবহার করেন। খেলায় তিনি ৭/৭৬ পেয়েছিলেন। একপর্যায়ে চার বলে তিনজন অস্ট্রেলীয় তার শিকারে পরিণত হয়েছিল। সফরের প্রথম দুই টেস্টে সতেরো উইকেট পান। কিন্তু পিঠের আঘাতের কবলে পড়লে শেষ তিন টেস্টে ধারাবাহিকতা রক্ষা করতে পারেননি। সিরিজে ২৬ উইকেট নিয়ে শীর্ষ বোলারে পরিণত হন।
১৯৩৭ সালে মৌসুমের মাঝামাঝি সময়ে গুরুতরভাবে আঘাত পান। দুই বছর পর সুস্থ হলেও আবারও অসুস্থ হন ও দশকের শুরুতে প্রদর্শিত ক্রীড়াশৈলীর সমমান প্রদর্শনে সক্ষম হননি। কোন মৌসুমেই শতাধিক উইকেট পাননি।
দ্বিতীয় বিশ্বযুদ্ধে সেনাবাহিনীতে যোগ দেন। যুদ্ধ শেষ হবার পর ১৯৪৬ সালে ৩৭ বছর বয়সে ভোস সীমিত আকারে ক্রিকেটে অংশ নিতে থাকেন। তবে, টেস্টের পূর্বে অনুশীলনীমূলক খেলায় অংশ নিয়ে চমৎকার সাফল্য পান। ফলশ্রুতিতে, ১৯৪৬-৪৭ মৌসুমের অ্যাশেজ সিরিজে অংশগ্রহণের লক্ষ্যে তৃতীয়বার অস্ট্রেলিয়া সফরের জন্য মনোনীত হন। দুধ ও মধুতে পরিপূর্ণ অস্ট্রেলিয়ায় অবস্থান করে প্রায় দুই স্টোন ওজন বৃদ্ধিতে সমর্থ হন। তবে, তার ধ্রুপদী বোলিং ভঙ্গীমা একই থাকে। বয়স তাকে কাবু করতে পারেনি।
প্রথম টেস্টে ডোনাল্ড ব্র্যাডম্যান ২৮ রানে কট হলেও আম্পায়ারের বিতর্কিত সিদ্ধান্তের ফলে তাকে নিরাশ হতে হয়। এ সফরে তিনি কোন টেস্ট উইকেট লাভে ব্যর্থ হন। ১৯৪৭ সালে মেলবোর্নে অস্ট্রেলিয়ার বিপক্ষে সর্বশেষ টেস্টে অংশ নেন। এরপর তিনি ক্রিকেট থেকে অবসরের কথা ঘোষণা করেন ও কাউন্টি কোচ হন। তবে, নটিংহ্যামশায়ারের বোলিং আক্রমণ বিভাগের দূর্বলতার কারণে তাকে আরও পাঁচটি খেলায় অংশ নিতে হয়েছিল।
অবসর
১৯৫২ সালে সর্বশেষ খেলায় অংশ নেন। সমগ্র খেলোয়াড়ী জীবনে সাতাশ টেস্টে অংশগ্রহণ করেছেন তিনি। ১৩.৩৯ গড়ে ৩০৮ রান ও ২৭.৮৮ গড়ে ৯৮ উইকেট পেয়েছেন। তিনবার অস্ট্রেলিয়া গমন করার সৌভাগ্য হয় তার। তবে, নিজদেশে অস্ট্রেলিয়ার মুখোমুখি হতে পারেননি।
৬ জুন, ১৯৮৪ তারিখে ৭৪ বছর বয়সে নটিংহামের লেন্টন এলাকায় তার দেহাবসান ঘটে। বডিলাইন সিরিজের বিষয়ে আলাপ করলেও ব্যক্তিগতভাবে তিনি বডিলাইনকে ভুল হিসেবে আখ্যায়িত করে গেছেন।
আমিন আহমদ
আমিন আহমেদ এমবিই (জন্ম: ১ অক্টোবর ১৮৯৯ - ৫ ডিসেম্বর ১৯৯১) বাংলাদেশে ঢাকায় হাই কোর্টের একজন বিচারপতি ও প্রধান বিচারপতি ছিলেন। তিনি পাকিস্তানের সর্বোচ্চ বেসামরিক পুরস্কার নিশান-ই-পাকিস্তান ও ইংরেজদের অর্ডার অব দ্য ব্রিটিশ এম্পায়ার পদকপ্রাপ্ত একজন বিচারপতি।
প্রাথমিক জীবন এবং শিক্ষা
আমিন আহমেদ ১৮ অক্টোবর ১৮৯৯ তারিখে বাংলাদেশের ফেনী সোনাগাজী উপজেলার, আহমেদপুর গ্রামে জন্মগ্রহণ করেন । তার পিতা আবদুল আজিজ ছিলেন একজন সরকারি কর্মচারী। তিনি ১৯৫৬ সালে মার্কিন যুক্তরাষ্ট্র এবং ১৯৫৭ সালে জাপানে ভ্রমণ করেন।
ব্যক্তিগত জীবন
তার ৬ কন্যা শামীম, নাসিমা হাকিম, উজরা হোসেন, নাজনীন, নাজমা, জরিনা মহসিন ও এক পুত্র আজিজ আহমেদ। তার দ্বিতীয় মেয়ে নসিমাকে সুপ্রিম কোর্টের সাবেক বিচারপতি মাকসুম উল হাকিমের সাথে  বিয়ে দেন। এছাড়া আমিন আহমেদ বাংলাদেশের কূটনীতিক তাবারক হোসেনের শ্বশুর ছিলেন, তাবারক হোসেন আমিন আহমেদের কন্যা উজরা হোসেনকে বিয়ে করেন।
তার পিতামহ তারিক উল হাকিম, ঢাকার হাইকোর্টের বিচারপতি ছিলেন।
মৃত্যু
আমিন ১৯৯১ সালের ৫ ডিসেম্বর তিনি ঢাকায় মারা যান।
লেখক
আমিন আহমেদ পাকিস্তান বিষয়ক প্রশাসনিক কর্মী জুডিশিয়াল রিভিউ বিষয়ক কামিনী কুমার মেমোরিয়াল আইন বক্তৃতা প্রদান করেন যা ঢাকা বিশ্ববিদ্যালয়ে ৯-১১ ফেব্রুয়ারি ১৯৭০ সালে অনুষ্ঠিত হয়। পরে বক্তৃতাটি একটি বই হিসাবে প্রকাশিত হয়। তিনি অতীতে একটি পিপ শিরোনাম নামক একটি আত্মজীবনী লিখেছেন; ।
তিনি ১৯৫৪ সালে পাকিস্তান ফিলোসফিকাল কংগ্রেসে উদ্বোধনী অনুষ্ঠানে ভাষণ দেন। আমিন ১৯৬৪ সালে চট্টগ্রাম জেলা বার অ্যাসোসিয়েশনের বার্ষিক ডাইনার, ১৯৬৯ সালের ২৪ শে মার্চ নিউ ডাকা উচ্চ আদালত ভবন উদ্বোধনী অনুষ্ঠান এবং ১৯ জানুয়ারি ১৯৭৪ এ ঢাকা ইন্টারকন্টিনেন্টাল, ঢাকাতে বার ডিনারের মতো বিভিন্ন অনুষ্ঠানে বক্তৃতা করেন । এছাড়া ১৯৭০ সালে রাষ্ট্রপতির প্রতিনিধি হয়ে পাকিস্তান জাতিসংঘ সমিতির (পূর্ব অঞ্চল, ঢাকা)  রজত জয়ন্তী  অনুষ্ঠানে বক্তৃতা করেন।
পুরস্কার ও সম্মাননা
তিনি ব্রিটিশ সরকার কর্তৃক অর্ডার অব দ্য ব্রিটিশ এম্পায়ার (এমবিই) এবং পাকিস্তান সরকারের দ্বারা রাষ্ট্রের সর্বোচ্চ বেসামরিক পদক হিলাল-ই-পাকিস্তান পদকে ভূষিত ভূষিত হন।
সুইস জার্মান ভাষা
থাম্ব|সুইস জার্মান অবস্থান সুইস-জার্মান ভাষা (Schweizer Deutsch, সুইস-জার্মান ভাষায়: Schwyzertütsch) জার্মান ভাষার আলেমানীয় (উচ্চ জার্মান) উপভাষাগোষ্ঠীর সম্মিলিত নাম। এই জার্মান উপভাষাগুলি রোমান্স ও জার্মানীয় ভাষার সীমান্তের উত্তরে সুইজারল্যান্ডে, লিশটেনষ্টাইনে, অস্ট্রিয়ার ভোরার্লবের্গ প্রদেশে, জার্মানির বাডেন-ভুর্টেমবের্গ প্রদেশের অংশবিশেষে এবং ফ্রান্সের আলজাস অঞ্চলের অংশবিশেষে প্রচলিত। এছাড়া আল্পস পর্বতমালার দক্ষিণে ইতালির কিছু বিচ্ছিন্ন গ্রামে আলেমানীয় উপভাষার প্রচলন পরিলক্ষিত হয়। উপভাষাগুলিকে দুইটি শ্রেণীতে ভাগ করা হয়। বেশিরভাগ উপভাষা, যাদের মধ্যে সুইজারল্যান্ডের জুরিখ ও বের্ন কান্টনে প্রচলিত উপভাষাগুলিও পড়েছে, ঊর্ধ আলেমানীয় নামে পরিচিত। অন্যদিকে বাজেল কান্টন এবং উত্তর আলজাসে প্রচলিত উপভাষাগুলি নিম্ন আলেমানীয় নামে শ্রেণীকৃত করা হয়েছে।
মান্য উচ্চ জার্মান থেকে সুইস-জার্মানের ধ্বনিব্যবস্থা, ব্যাকরণ ও শব্দভাণ্ডার ভিন্ন। সুইস জার্মানের কোন উপভাষাতেই বিশেষ্যের কারক-অনুযায়ী বিভক্তি যোগ হয় না; কেবল জুরিখের উপভাষাটিতে সম্প্রদান কারকে বহুবচন বিশেষ্যের ক্ষেত্রে একটি বিভক্তি যোগ হয়। মান্য উচ্চ জার্মান ভাষার তুলনায় সুইস জার্মানের ক্রিয়াগুলিও বেশ ভিন্ন।
যদিও সুইস-জার্মান ভাষাভাষীরা লেখালেখি, ধর্মীয় বক্তৃতা এবং গণবক্তৃতার সময় মান্য উচ্চ জার্মান ব্যবহার করে, জীবনের বাকী সব ক্ষেত্রে তারা পেশা, শিক্ষা বা সামাজিক শ্রেণী নির্বিশেষে সুইস-জার্মান ভাষাই ব্যবহার করে।
সিজার (ককটেইল)
সিজার কিংবা ব্লাডি সিজার এক প্রকার কানাডীয় ককটেইল যা সাধারনত সেখানকার লোকেরা খেয়ে থাকে। এটির মধ্যে সাধারণত ভোডকা, ক্লামেটো ( টমেটো জুস এবং ঝিনুক জুস এর মিশ্রণ), হট সস এবং ওরসেস্টারশায়ার সস থাকে। বেশি পরিমাণে বরফ এবং শাকসবজি দিয়ে মোড়ানো গ্লাসে সিজার পরিবেশন করা হয়। গ্লাসটি সাধারণত চুন এবং শাকসবজি দিয়ে খুব সুন্দরভাবে সাজানো থাকে। ব্লাডি মেরি এবং সিজারের মধ্যে পার্থক্যকারী বস্তুটি হচ্ছে ঝিনুকের জুস। ককটেইল টিকে মাইচেলাডা সাথেও তুলনা করা যায়, কারণ ভোডকা ছাড়া অন্যান্য সব উপাদান প্রায় একই এই দুটি ককটেইল এর মধ্যে।
১৯৬৯ সালে ক্যালগেরি, আলবেরতা শহরে একটি নতুন ইতালীয় রেস্তোরাঁর উদ্বোধন উপলক্ষে রেস্টুরেন্ট মালিক ওয়াল্টার চেল সর্বপ্রথম এটি আবিষ্কার করে। এটি খুব দ্রুত কানাডায় জনপ্রিয়তা লাভ করে। কানাডায় প্রতি বছর এখন প্রায় ৩৫০ মিলিয়ন সিজার খাওয়া হয়। এবং এর থেকে উদ্বুদ্ধ হয়ে আরো অনেক ভিন্ন ভিন্ন ককটেইল তৈরি হচ্ছে। যদিও কানাডার বাইরে এটি এখনোও প্রচলিত নয়।
উৎপত্তি
চেল জানায় ইতালি থেকে মূলত সে এটি তৈরির অনুপ্রেরণা পায়। তিনি ভেনিসে এরকম কিছু খেয়েছিল, সেখানে তারা সেমাইের সাথে টমেটো সস এবং ঝিনুক মিশ্রিত করে 'স্পাগেত্তি আল্লে ভোঙ্গলে' (ঝিনুকসহ স্পাগেত্তি) নামক খাবার পরিবেশন করে। এটি খাবার পর তার মনে হয়েছে যে ঝিনুক এবং টমেটোর মিশ্রনে একটি অনন্য পানীয় তৈরি করা সম্ভব। এবং সে ঝিনুক সিদ্ধ করে সুস্বাদু পানীয় তৈরি করে এবং তা অন্যান্য উপকরনের সাথে মেশায়।
চেল-এর নাতনীর কথানুযায়ী, তার ইতালীয় পূর্বপুরুষ এর নাম দেয় "সিজার"। ব্লাডি মেরি নামক পানীয় থেকে এটি আলাদা করতে "ব্লাডি সিজার" নামটি ব্যবহার করা হয়। কিন্তু চেল বলে, রেস্টুরেন্টে তার কিছু রেগুলার কাস্টোমার ছিলো। সিজার এর পরিপূর্ণতা দিতে যে তিন মাস সময় লেগেছিল সে সময় সে প্রতিদিন তাদের এটি পরিবেশন করতো এবং মন্তব্য শুনতো। এরাই মূলত চেল কে অনুপ্রেরণা দিয়েছে সিজার তৈরিতে। একজন নিয়মিত ইংরেজ কাস্টোমার একসময় বলেছিল, "ওয়েটার, দ্যাটস এ ড্যাম গুড ব্লাডি সিজার"।
জনপ্রিয়তা
চেল বলে, রেস্টুরেন্ট সমর্থকদের কাছে এটি দ্রুত জনপ্রিয় হয়ে ওঠে। এটি প্রস্তুত করার পর মাত্র ৫ বছরেই সিজার ক্যালগেরির সবচেয়ে জনপ্রিয় পানীয় হয়ে ওঠে। পূর্ব থেকে পশ্চিম কানাডা পর্যন্ত খুব দ্রুতই এটি ছড়িয়ে পড়ে। ২০০৯ সালে পানীয়টির ৪০ বছর পূর্তি উপলক্ষে এটিকে কানাডার জাতীয় পানীয় করার জন্য আবেদন করা হয় ক্যালগরি শহরের মেয়র ডেভ ব্রনকনিয়ার ২০০৯ সালের ১৩ মে পানীয়টির ৪০ বছর পূর্তি উদ্‌যাপন করে এবং দিনটিকে শহরের সিজার দিবস ঘোষণা করা হয়।
ঠিক যে সময় সিজার আবিষ্কৃত হয় ঐ একই সময়ে দ্যা মট'স কোম্পানি স্বাধীনভাবে ক্লামেটোর (ঝিনুক এবং টমেটো জুস এর মিশ্রণ) উন্নতিসাধন করতেছিল। প্রথমদিকে ক্লামেটোর বিক্রি একদম কম ছিল, ১৯৭০ সালে মাত্র ৫০০ বক্স ক্লামেটো বিক্রি হয়েছিল। কিন্তু পরবর্তীতে মট-এর ডিস্ট্রিবিউটর-রা চেল এর পানীয় এর সন্ধান পেলে ক্লামেটো এর বিক্রি দ্রুতই বৃদ্ধি পেতে থাকে। ১৯৭৪ সালের মধ্যে কানাডায় ৭০% ক্লামেটো শুধুমাত্র সিজার বিক্রির জন্য বিক্রি হতো, যখন অর্ধেক ক্লামেটো পশ্চিম কানাডায় বিক্রি হত। মট'স এর মতে সিজার কানাডার সবচেয়ে জনপ্রিয় পানীয়, প্রায় ৩৫০ মিলিয়ন সিজার প্রতিবছর খাওয়া হয়।
কানাডার বাইরে সিজার তেমন পরিচিত নয়। আমেরিকায় শুধুমাত্র কানাডার বর্ডারের পাশাপাশি এলাকার বারগুলোতে সিজার পাওয়া যায়। অন্যত্র বার এর পরিবেশকরা ব্লাডি মেরি পরিবেশন করে। ইউরোপের কিছু যায়গায় এটি পাওয়া যায়। কিন্তু যেখানেই বেশি পরিমাণে কানাডীয় বসবাস করে সেখানেই এটি পাওয়া যায়। কানাডার বাইরে এটি ছদ্মনামেও বিক্রি করা হয়। ঝিনুক-টমেটো জুস প্রস্তুতকারীরা মনে করেছে 'ক্লাম ব্যারিয়ার' নামে যা বিক্রি করা হয় সেটি তাদের পানীয় এর ক্ষতি করছে। তারা দেখছেন, আমেরিকান-রা এটা ভেবে ভয় পাচ্ছেন যে এই পানীয়তে অতিরিক্ত পরিমাণে ঝিনুক রয়েছে।.
প্রস্তুতি এবং প্রকারভেদ
সিজারের সাধারণ প্রস্তুতি হল- ১-১^১/২ oz ভোডকা, দুই চা চামচ হট সস, তিন চা চামচ লবণ ও গোলমরিচ গুড়ো, চার চা চামচ ওরসেস্টারশায়ার সস, ৪-৬ oz ক্লামেটো এবং এটাকে বরফের সাথে পরিবেশন করা হয়। উপকরণগুলো শাকসবজি ও অন্যান্য মশলার সাথে গ্লাসের উপরে ঢালা হয়। গ্লাসটি শাকসবজি ও চুন দ্বারা সুন্দর ভাবে সাজানো থাকে। সিজার একটি অসাধারণ পানীয় এবং খাওয়ার পূর্বে এর মিশ্রনটি কিছুক্ষণের জন্য রেখে দেয়া হয়।
আলেক্স হেলি
আলেকজান্ডার মারে পামার হ্যালি (১১ আগস্ট, ১৯২১ - ১০ ফেব্রুয়ারি, ১৯৯২) একজন আমেরিকান লেখক।
বীনা কাক
বীনা কাক (জন্ম: ১৫ই ফেব্রুয়ারি ১৯৫৪) হলেন একজন ভারতীয় রাজনীতিবিদ এবং হিন্দি চলচ্চিত্র অভিনেত্রী।
প্রারম্ভিক জীবন
বীনা কাক ১৯৫৪ সালের ১৫ই ফেব্রুয়ারি তারিখে ভারতের রাজস্থানের ভরতপুর জেলায় জন্মগ্রহণ করেছিলেন। তাঁর বাব ড. এম. আর. ভাসিন একজন সরকারী চিকিৎসক। তিনি তাঁর বাবা-মায়ের ছয় সন্তানের মধ্যে একজন। জন্মগতভাবে তাঁর নাম বীনা ভাসিন ছিল। তাঁর তিন ভাই ও দুই বোন রয়েছে। তাঁর ভাইয়েরা হলেন ড. বি. বি. ভাসিন (যিনি যুক্তরাজ্যে র একজন চিকিৎসক), বি. বি. ভাসিন (যিনি একজন অবসরপ্রাপ্ত আইপিএস অফিসার) এবং ২০০৪ সালে প্রয়াত কর্নেল ইন্দ্র ভূষণ। তাঁর বোনরা হলেন মার্কিন যুক্তরাষ্ট্রে অবস্থিত স্কুলের একজন অবসরপ্রাপ্ত স্কুল শিক্ষিকা কুসুম সুরি এবং লেখিকা ও নারীবাদী কর্মী কমলা ভাসিন।
কাক ১৯৭৮ সালে উদয়পুরের হোম সায়েন্স কলেজ থেকে স্নাতক ডিগ্রি অর্জন করেছেন এবং তারপরে গুজরাতের বড়োদরার মহারাজা সায়াজিরাও বিশ্ববিদ্যালয় থেকে স্নাতকোত্তর ডিগ্রি নিয়েছিলেন। তারপরে তিনি ভরত কাকের সাথে বিবাহ বন্ধনে আবদ্ধ হয়েছেন। তিনি (ভরত কাক) যোধপুরের কাশ্মীরি পরিবারের অন্তর্ভুক্ত ছিলেন, যার ফলে তিনি যোধপুর এবং উদয়পুর রাজ পরিবারের কাছ থেকে জাগির (জমি) পেয়েছিলেন। এই পরিবারটি ৩০০ বছর আগে কাশ্মীর থেকে চলে এসেছিল। তাঁদের বিবাহটি তাঁর ভাইয়ের ব্যবস্থাপনায় ঘটিত দেখাশোনার বিবাহ ছিল। পরে তাঁদের বিচ্ছেদ হয়ে যায়।
রাজনৈতিক পেশা
কাকের প্রাক্তন স্বামী ভরত কাক রাজস্থানে বসবাসকারী কাশ্মীরি পণ্ডিত পরিবারের অন্তর্ভুক্ত ছিলেন। তাঁর পরিবার (যিনি মূলত কাশ্মীরের বাসিন্দা) দুই শতাব্দীরও বেশি সময় ধরে রাজস্থানের (পালি জেলায়) রানি শহরে বাস করছেন এবং নেহেরু পরিবারের (যাঁরা রাজস্থানে বসবাসকারী আরেকটি কাশ্মীরি পণ্ডিত পরিবার ছিলেন) সাথে দীর্ঘদিনের যোগাযোগ রয়েছে। ১৮০০-এর শতকের শেষের দিকে, নেহেরুরা এলাহাবাদ হাইকোর্টে আইন প্রয়োগের জন্য মতিলাল নেহেরু এলাহাবাদে চলে আসার আগে রাজস্থানে বাস করতেন। ভরত কাককে বিয়ে করার পরে, বীনা কাক ভারতীয় জাতীয় কংগ্রেসের একজন সদস্য হিসাবে ১৯৮০-এর দশকের গোড়ার দিকে রাজনীতিতে প্রবেশ করেছিলেন। ১৯৮৫ সালে, রাজনীতিতে এবং নতুন কংগ্রেস পার্টিতে 'নতুন রক্ত' আনার জন্য রাজীব গান্ধীর বহুল প্রচেষ্টার অংশ হিসাবে, কোটা জেলার ছোট্ট গ্রামগুলোর (যেখানে বীনা তাঁর শৈশবকাল কাটিয়েছেন) সরকারী বিদ্যালয়ে শিক্ষা প্রদানের মাধ্যমে বীনা একজন কংগ্রেস কর্মী হিসেবে তৃণমূল পর্যায়ে শুরু করেছিলেন। একই সাথে তাঁর শাশুড়িকে তিনি কৃষিতে সাহায্য করতেন। তিনি প্রথম নারী উদ্যোক্তা হিসেবে পালির যুব কংগ্রেসের সভাপতি হয়ে উঠেছিলেন। তারপরে তিনি জেলার মহিলা কংগ্রেস সভাপতি হন। তাঁর কাজটি রাজ্য নেতৃত্ব, বিশেষত বিষ্ণু মোদী এবং গৌরী পুনিয়া লক্ষ্য করেছিলেন। ১৯৮৩ সালে মুলচাঁদের পক্ষেও তিনি জোর প্রচার করেছিলেন।
পরিবেশবিদ ও লেখক
২০১১ সালে বনমন্ত্রী হিসাবে এক তীব্র পরিবেশবাদী বীনা কাক কুম্ভলগড় অভয়ারণ্য টিকে জাতীয় উদ্যান হিসাবে রূপান্তরিত করতে সহায়ক ভূমিকা পালন করেছিলেন। ২০১৩ সালে, রনথম্বোর ও সরিস্কারের পরে মুকান্দারা পাহাড়কে তৃতীয় টাইগার রিজার্ভ হিসাবে বিজ্ঞপ্তি দেওয়ার ক্ষেত্রে বীনা কাক গুরুত্বপূর্ণ ভূমিকা পালন করেছিলেন। বীনা কাক সম্প্রতি রনথম্বোরের সাইলেন্ট সেন্টিনেলস নামে একটি বই প্রকাশ করেছেন, যা বন্য ও তার ছোট এবং বড় প্রাণীর প্রতি ভালবাসা এবং আবেগের ফলস্বরূপ।
ফিনিক্স মসজিদ
ফিনিক্স মসজিদ চীনের চচিয়াং প্রদেশের হাংচৌ শহরে অবস্থিত একটি মসজিদ। চীনের চারটি বড় মসজিদের অন্যতম মসজিদ হিসেবে পরিচিত। চীনে নির্মিত প্রাচীন মসজিদগুলোর মধ্যে অন্যতম মসজিদ।
ইতিহাস
তাং বা সং রাজত্বকালের সময় প্রথম নির্মাণ করা হয়েছে। পরে মসজিদটিকে বেশ কয়েকবার পুনর্নির্মাণ করা হয়। এটি সং বংশের শেষের দিকে ধ্বংস হয়। ইউয়ান রাজবংশের রাজত্বকালে চীনের আরব ধর্মযাজক আলা আল-দীনের আর্থিক সহায়তায় মসজিদটি মেরামত করা হয়। ১৯২৮ সালে মসজিদ সংলগ্ন রাস্তা তৈরির সময় মসজিদের মিনারটি সরানো হয়। ১৯৫৩ সালে মসজিদটিকে মেরামত এবং রক্ষণাবেক্ষণের কাজ করা হয়।
স্থাপত্য
ইসলামিক স্থাপত্যের বৈশিষ্ট্যগুলি বজায় রেখে, মসজিদের মূল ভবনের কাঠামোটি ঐতিহ্যবাহী চীনা স্থাপত্যের আদলে নির্মাণ করা হয়েছে। ১২৮১ সালে কুবলাই খানের শাসনকালে মসজিদের নামাজঘরটি নির্মাণ করা হয়েছে। ২,৬০০ বর্গমিটার অঞ্চল জুড়ে মসজিদটি অবস্থিত।
বর্তমান অবস্থা
বর্তমানে বর্তমানে শুক্রবারের জুমার নামাজ এবং অন্যান্য নামাজগুলো পড়া হয় না। এর পরিবর্তে নতুন হাঙ্গজু মসজিদে নামাজ পড়া হয়।
মাঝারি পাল্লার নিক্ষেপী ক্ষেপণাস্ত্র
একটি মাঝারি পাল্লার নিক্ষেপী ক্ষেপণাস্ত্র (এমআরবিএম) মাঝারি পরিসর বা পাল্লা বিশিষ্ট নিক্ষেপী ক্ষেপণাস্ত্র, এই শেষ শ্রেণীবিন্যাস নির্দিষ্ট সংগঠনের মান উপর নির্ভর করে। মার্কিন প্রতিরক্ষা অধিদফতরের দ্বারা একটি মাঝারি-পাল্লার ক্ষেপণাস্ত্রটি সর্বাধিক পরিসীমা ১০০০ কিলোমিটার থেকে ৩,০০০ কিলোমিটারের (৬২০ ও ১,৮৬০ মাইল) মধ্যে সংজ্ঞায়িত করা হয়। আধুনিক পরিভাষায়, এমআরবিএমগুলি থিয়েটার ব্যালিস্টিক ক্ষেপণাস্ত্রসমূহের বৃহত্তর গোষ্ঠীকরণের অংশ, যার মধ্যে ৩,৫০০ কিলোমিটারের (২,২০০ মাইল) কম পরিসরের কোনও ব্যালিস্টিক বা নিক্ষেপী ক্ষেপণাস্ত্র অন্তর্ভুক্ত রয়েছে।
চন্দনাইশ থানা
চন্দনাইশ থানা বাংলাদেশের চট্টগ্রাম জেলার অন্তর্গত চন্দনাইশ উপজেলার একটি থানা।
প্রতিষ্ঠাকাল
১৯৭৬ সালে চন্দনাইশ থানা গঠিত হয়।
প্রশাসনিক এলাকাসমূহ
চন্দনাইশ উপজেলার ২টি পৌরসভা ও ৮টি ইউনিয়নের প্রশাসনিক কার্যক্রম চন্দনাইশ থানার আওতাধীন।
খানমোহনা রেলওয়ে স্টেশন
খানমোহনা রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার পটিয়া উপজেলায় অবস্থিত একটি রেলওয়ে স্টেশন।
ইতিহাস
আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালে, ষোলশহর-দোহাজারী লাইন ১৯৩১ সালের মধ্যে নির্মাণকাজ শেষ করে। ষোলশহর দোহাজারী লাইনের স্টেশন হিসেবে খানমোহনা রেলওয়ে স্টেশন তৈরি করা হয়।
পরিষেবা
খানমোহনা রেলওয়ে স্টেশন দিয়ে একাধিক লোকাল ট্রেন চলাচল করে। তবে কোন আন্তঃনগর ট্রেন চলাচল করে না।
থাইল্যান্ডে শিশু যৌনবৃত্তি
অর্থনৈতিক বৈষম্য
১৯৯০-এর দশকের গোড়ার দিকে থাইল্যান্ড এনআইসি, বা "নতুন শিল্পায়নকারী দেশ"-এর পদে যোগদানের জন্য দক্ষিণ-পূর্ব এশিয়ার বেশ কয়েকটি দেশের মধ্যে একটি হয়ে ওঠে। দেশটি ধান ভিত্তিক কৃষি সমাজ থেকে দ্রুত শিল্পায়নের দিকে ধাবিত হয় এবং পরবর্তী দশকে থাইল্যান্ডের জিডিপি দ্বিগুণ হয়। কিছু প্রদেশ (যেমন ইসান প্রদেশ) প্রতিবেশী প্রদেশের শিল্পায়নের সাথে তাল মিলিয়ে চলার জন্য সংগ্রাম করে। অর্থনীতি বৃদ্ধির সাথে সাথে খাদ্য, জমি ও উৎপাদন সরঞ্জামাদির খরচ বেড়েছে, কিন্তু ধান উৎপাদন ও অন্যান্য কৃষি পদ্ধতিতে আয় স্থবির আছে। দেশটি বর্তমানে বিশাল সম্পদের বৈষম্যের সম্মুখীন হয়েছে (জিনি সহগ)। দেশটি ধনী এলাকায় দ্রুত প্রবৃদ্ধি করেছে কিন্তু অন্য এলাকায় কোন প্রবৃদ্ধি বা পতন দেখছে না। থাইল্যান্ড শিল্পের সাথে সামঞ্জস্য বজায় রাখার জন্য ক্রমবর্ধমান সামাজিক চাপ ছাড়াও অনেক পরিবার কৃষিজমির অভাবের কারণে আয়ের জন্য বিভিন্ন পদ্ধতি খুঁজতে বাধ্য হয়। যেমন বেলস লিখেছেন যে, "বর্তমানে বাবা-মা ভোগ্যপণ্য কেনার জন্য বড় চাপ অনুভব করেন, যা বিশ বছর আগেও অজানা ছিল।" পাচারকারীরা এই দুর্বলতাকে কাজে লাগিয়ে এই পরিবারগুলিকে অর্থের বিনিময়ে তাদের মেয়েদের বিক্রি করতে প্ররোচিত করে। যেমন তারা পরিবারগুলোকে, মেয়েদের জন্য শহরে স্থায়ী কর্মসংস্থানের প্রতিশ্রুতি দেয়, যা পরিবারের আর্থিক অসুবিধা দূর করতে পারে। এ চুক্তিগুলি প্রায়শই আপাতদৃষ্টিতে আকর্ষণীয় হয় কিন্তু তা মিথ্যা হয়। তদুপরি থাইল্যান্ডের কিছু অংশে বাবা-মা তাদের সন্তানদের উপর নির্ভর করে ও পরিবারের জন্য অর্থ জোগান দেয় কারণ তারা দারিদ্র্যের শিকার, অন্যথায় তারা পর্যাপ্ত অর্থ উপার্জন করতে পারে না। থাইল্যান্ডের একটি জনপ্রিয় বিশ্বাস হল যে, “বাবা-মা তাদেরকে বসবাসের জায়গা দেওয়ার জন্য ঋণ পরিশোধের উপায় হিসেবে পরিবারের ভরণপোষণের দায়িত্ব শিশুদের উপর রয়েছে।” এছাড়াও কাছাকাছি আত্মনির্ভরশীল চাকরির অভাবের কারণে কখনও কখনও শিশুরা অর্থের জন্য যৌন দাস হিসাবে শোষণে বাধ্য হয় বা যৌনবৃত্তিতে পরিণত হয়, যা অত্যন্ত লাভজনক ব্যবসা। অন্যান্য লোকেরা এ যৌনতায় সুবিধা নেয়, বিশেষ করে যারা পশ্চিমা দেশ থেকে আসে। শিশুদের শুধু যৌনবৃত্তিতে বাধ্য করা হয় না, বরং তাদের পরিবার থেকে পালানোর জন্য ন্যূনতম প্রণোদনা থাকে। যে কোন উপায়ে পরিবারের জন্য অর্থ উপার্জন করা একটি ভাল কাজ হিসাবে দেশে ব্যাপকভাবে বিবেচিত হয়। এই শিক্ষা তাদের ধর্ম বা থেরবাদা বৌদ্ধধর্মের মধ্যে অন্তর্নিহিত। তাই কিছু শিশুদের পক্ষে যৌন ব্যবসা ছেড়ে দেওয়া কঠিন, কারণ দেশের অনেক অংশই তা গ্রহণ করে। এমনকি এই অঞ্চলের পুরুষরা প্রায়ই উল্লেখ করে যে, তাদের পত্নী একজন প্রাক্তন যৌনদাসী হওয়ার কারণে তারা বিরক্ত হয় না, কারণ এটি তাদের সম্পদশালী করেছে। এই শিশুদের বিয়ের সম্ভাবনা হ্রাস পায় না, যা অনভিপ্রায় অসাধারণ।
শিশু অপহরণ
কিছু পরিস্থিতিতে থাইল্যান্ডে বসবাসকারী শিশুরা পালিয়ে যায় বা তাদের বাড়ি থেকে অপহরণ করা হয়। দুর্বল শিশুদের প্রায়ই যৌন পাচারের সাথে জড়িত দালালদের দ্বারা নিয়ে যাওয়া হয়, তারপর থাইল্যান্ডের কোন ব্যক্তি বা যৌনপল্লিতে বিক্রি করা হয়। থাইল্যান্ড ভ্রমণকারী ব্যক্তিদের কাছে পাচারকারীরা শিশুকে যৌনবৃত্তির জন্য বিক্রি করে। এ ভ্রমণকারীরা মেয়ে শিশুদের ক্রয় করার পর তাদেরকে সাথে করে নিজের দেশে নিয়ে যায়। জাতিসংঘের মতে মিয়ানমার, কম্বোডিয়া, ভিয়েতনাম ও লাওস থেকে শিশুদের অপহরণ করে থাইল্যান্ডে পাচার করা হয়, সেখানে তারা একজন ভালো মজবুত খদ্দের খুঁজে পায়।
ব্যক্তিগত ঝুঁকি
থাইল্যান্ড জুড়ে দশ বছর বয়সী মেয়ে ও ছেলে উভয়ই যৌনবৃত্তি করে। এই শিশুদের অধিকাংশই তাদের সম্প্রদায়ের স্থানীয় পুরুষদের দ্বারা শোষিত হয়। আর বাকিরা পেডোফিলে বা বিদেশী যৌন পর্যটকদের সাথে যৌনবৃত্তি করে। এই শিশুদের কারো কারো কাছে প্রতিদিন পাঁচ থেকে দশজন ক্লায়েন্ট থাকতে পারে। যেসব শিশুরা গৃহহীন, পলাতক, বা পরিত্যক্ত তাদের যৌনবৃত্তিতে বাধ্য করা হয় এবং দালাল ও পাচারকারীদের দ্বারা তাদের সক্রিয়ভাবে নিয়োগ করা হয়। বেশ্যা শিশুরা অনেক সংক্রামক রোগ ও সিকুয়েলাই ধরা পড়ার উচ্চ ঝুঁকিতে থাকে, বিশেষ করে তাদের এইচআইভি সংক্রমণের ঝুঁকি বেশি থাকে। একটি গবেষণায় দেখা গেছে, থাইল্যান্ডের ১৭% যৌনপল্লিতে এইচআইভি সংক্রমিত ব্যক্তি ও শিশু যৌনকর্মী রয়েছে। এছাড়াও বেশ্যাবৃত্তিতে নিয়োজিত শিশুদের যাদের এসটিডি আছে তাদের সিফিলিস বা চ্যানক্রয়েডের মতো রোগ হয়, যা যৌনাঙ্গে আলসার সৃষ্টি করে এবং তাদের এইচআইভি সংক্রমণের সম্ভাবনা চারগুণ বেশি থাকে। এসটিডি আক্রান্ত শিশুদের জন্য চিকিৎসা সেবার অভাব এই ঝুঁকি বাড়িয়ে দিতে পারে। কারণ তারা চিকিৎসা গ্রহণ করে না বা নিজে নিজে ঔষধ গ্রহণ করে। যৌনবৃত্তিতে শিশুরা যারা এইচআইভি সংক্রামিত তাদের সক্রিয় যক্ষ্মা হওয়ার ঝুঁকি অনেক বেশি। এই রোগগুলি তাদের বাচ্চাদের পাশাপাশি তাদের ক্লায়েন্টদের কাছেও যেতে পারে। ইএসসিএপির গবেষণায় দেখা গেছে যে, এসটিডি হার কম্বোডিয়ায় (৩৬%), চীনে (৭৮%) ও থাইল্যাণ্ডে (৩৮%) সবচেয়ে বেশি। বেশ্যা মেয়েদেরও জরায়ুর ক্যান্সার হওয়ার সম্ভাবনা থাকে। জরায়ু ক্যান্সার বিকাশের অন্যতম কারণ হচ্ছে, একাধিক যৌন সঙ্গী ব্যবহার বা অল্প বয়সে যৌন মিলন করা। যাদের রোগ ধরা পড়ে তারা প্রায়ই দীর্ঘদিন ধরে রোগ সম্পর্কে অজ্ঞ থাকে, যার ফলে সফল চিকিৎসার সম্ভাবনা থাকে না। যৌন-সক্রিয় কিশোর-কিশোরীদের মধ্যে যারা গর্ভনিরোধক ব্যবহার করে না তাদের প্রতি বছর ৯০% গর্ভবতী হওয়ার সম্ভাবনা থাকে। এটা এই কারণে হয় যে, থাইল্যান্ডে অনেক মেয়ের গর্ভনিরোধকে ঔষধ ব্যবহারের সুযোগ নেই, তাই তারা গর্ভবতী হয়। এই মেয়েদের মৃত্যুসহ গর্ভাবস্থা সংক্রান্ত জটিলতার উচ্চ ঝুঁকি রয়েছে। অধিকন্তু অনেক গর্ভবতী যৌনকর্মী শিশুরা গর্ভপাত চায়, কেননা অনিরাপদ গর্ভপাতে তারা মানসিক আঘাতপ্রাপ্ত হয় বা তারা মৃত্যুর উচ্চ ঝুঁকিতে থাকে। থাইল্যান্ডে যৌনবৃত্তি করা শিশুদের মানসিক রোগ বা দীর্ঘমেয়াদী মানসিক স্বাস্থ্য সমস্যা হয়। তাদের উদ্বেগ, বিষণ্নতা ও আচরণগত ব্যাধি হওয়ার সম্ভাবনা থাকে। অনেক যৌনকর্মী শিশু প্রায়ই অসহায়, ক্ষতিগ্রস্ত, অবমানিত, বিশ্বাসঘাতকতার শিকার ও নিজেকে লজ্জাজনক বোধ করে। তারা আত্মহত্যা ও পোস্ট-ট্রমাটিক স্ট্রেস ডিসঅর্ডারের উচ্চ ঝুঁকিতে থাকে। যৌনপল্লির সরদারনী, খদ্দের, পুলিশ ও অন্তরঙ্গ অংশীদারদের সহিংসতার ফলে শিশুরা ধর্ষণসহ আহত হয় ও যৌনবৃত্তিতে বাধ্য হয়। যেসব মেয়েরা যৌনবৃত্তিতে বাধ্য হয় তাদের শারীরিক ও মানসিকভাবে নিপীড়নের শিকার হতে হয়। তাদেরকে গর্ভপাতের জন্য প্ররোচিত করা হয়। এ অবৈধ প্রক্রিয়াটি খোলাখুলিভাবে তাদের মাঝে চলতে থাকে।
আইন
থাইল্যান্ডে শিশু যৌনবৃত্তি একটি বিতর্কিত বিষয়। যেসব শিশুরা এই বাণিজ্যের অংশ তাদের বিভিন্ন আইন দ্বারা ক্ষতিপূরণ দেওয়া হয়। ১৯৯৬ সালে পাস করা একটি আইনে বলা হয়েছে যে, 'যৌনবৃত্তি প্রতিষ্ঠানে' ১৮ বছরের কম বয়সী ব্যক্তির সাথে যৌন সঙ্গম বা যৌন ক্রিয়ায় লিপ্ত হওয়া নিষিদ্ধ"। পাবলিক অনুরোধ, বিজ্ঞাপন বা যৌনবৃত্তির সাথে জড়িত অন্য ব্যক্তির সাথে মেলামেশার মাধ্যমে শিশু যৌনবৃত্তির সামান্যতম ধারণা বা উল্লেখ অবৈধ বলে বিবেচিত হয়। শিশুদের বাণিজ্যিক যৌন শোষণের বিরুদ্ধে ওয়ার্ল্ড কংগ্রেস স্টকহোমে তার সভায় এই আইনে অবদান রেখেছিল। যেখানে তারা "শিশুদের সব ধরনের বাণিজ্যিক যৌন শোষণ মোকাবেলায় কাজ করবে বলে কথা দেয।" সাধারণভাবে যৌনবৃত্তি একটি চলমান সমস্যা, কিন্তু থাই সরকার এই সমস্যা মোকাবেলায় আইন প্রণয়ন করেছে। থাইল্যান্ড যৌনবৃত্তি প্রতিরোধ ও দমন আইন পাস করেছে, যা "১৮ বছরের কম বয়সী উভয় লিঙ্গের শিশুদের বাণিজ্যিক যৌন ব্যবসায় প্রবেশের সম্পূর্ণ নির্মূলকরণ" এর উপর দৃষ্টি নিবদ্ধ করে। এই আইনে যৌনবৃত্তি থেকে লাভবান ব্যক্তিদের দেখা যায়, যেমন পিম্পস ও যৌনপল্লির মালিকরা যৌনকর্মীদের চেয়ে বেশি অপরাধী হয়। এছাড়াও যে কোন সরকার বা আইন প্রয়োগকারী কর্মকর্তা যে কোনভাবে যৌনবৃত্তির সাথে জড়িত ব্যক্তিকে "১৫-২০ বছরের কারাদণ্ড এবং ৩,০০,০০০-৪,০০,০০০ বাথ জরিমানা করতে পারে"।
সরকারি সহযোগিতা
এই আইনগুলি কার্যকর করতে সাহায্য করার জন্য পারস্পারিক সংগঠন রয়েছে। দ্য স্টকহোম ঘোষণাপত্র ঘোষণা করে যে, "স্টকহোম ঘোষণাপত্র অনুসারে সিএসইসি মোকাবেলায় কার্যকরভাবে পরিকল্পনা, বাস্তবায়ন ও মূল্যায়নের জন্য সরকারি ও বেসরকারি খাতের মধ্যে ঘনিষ্ঠ মিথস্ক্রিয়া ও সহযোগিতা আবশ্যক।" সরকারী কর্মকর্তারা যথাস্থানে আইন প্রণয়ন করেন এবং শিশু যৌনবৃত্তি সংক্রান্ত প্রতিটি আইন লঙ্ঘনে শাস্তির জন্য সরকারের অনুসরণ করার ইচ্ছা পোষণ করেন। স্টকহোমের সম্মেলন "এজেন্ডা ফর অ্যাকশন" একীভূত করেছে, যা বিশ্বব্যাপী শিশু যৌনবৃত্তিকে নিরোসন করার জন্য ব্যবহৃত কৌশলগুলির একটি সেট। সাহায্য করার জন্য আরেকটি সংগঠন হল ইসিপিএটি বা শিশু নির্যাতন, পর্নোগ্রাফি ও যৌন শোষণের জন্য শিশুদের পাচার নিরোধের সংগঠন। বিশ্বব্যাপী শিশু যৌনবৃত্তির বিরুদ্ধে লড়াই করা নেতৃস্থানীয় এনজিওগুলির মধ্যে এটি একটি সংগঠন। এ সংগঠনের ওয়েবসাইটে বলা হয়েছে যে, "ইসিপ্যাট ফাউন্ডেশন শিশু অধিকার কনভেনশন (সিআরসি) ও এর প্রোটোকল বাস্তবায়ন ও পর্যবেক্ষণের পক্ষে এবং জাতীয় ও স্থানীয় পর্যায়ে মানবাধিকার ও শিশু সুরক্ষা সংস্থার নেটওয়ার্কগুলির সাথে জড়িত থাকার পক্ষে সমর্থন করে। ফাউন্ডেশন শিশু ও তরুণদের মধ্যে যারা শোষণ থেকে বেঁচে আছে বা এখনও ঝুঁকিতে আছে তাদের সহায়তা করে। তাদের একই ধরনের পরিস্থিতিতে নিজেদের ও অন্যান্য শিশুদের সুরক্ষার জন্য মূল পরিচালক হিসেবে অংশ গ্রহণের জন্য উৎসাহিত করে।"
কায়া গারবার
কায়া জর্ডান গারবার  (জন্ম সেপ্টেম্বর ৩, ২০০১) একজন মার্কিন অভিনেত্রী এবং শৈলী মডেল, যিনি বিখ্যাত আন্তর্জাতিক মডেল ব্যবস্থাপক প্রতিষ্ঠান আইএমজি মডেলস এর সাথে চুক্তিবদ্ধ। গারবার বিশ্ববিখ্যাত মার্কিন কিংবদন্তি মডেল সিনডি ক্রাওফোর্ড এবং সাবেক মার্কিন মডেল এবং ব্যবসায়ী রেন্ডে গারবার-এর কন্যা।
প্রাথমিক জীবন
কায়া, মার্কিন সাবেক মডেল এবং বর্তমানে একজন ব্যবসায়ী রেন্ডে গারবার এবং বিশ্ববিখ্যাত মার্কিন কিংবদন্তি সুপারমডেল সিনডি ক্রাওফোর্ড-এর কন্যা। গারবারের বাবা একজন ইহুদি, অপর পক্ষে, তার মা জার্মান, ব্রিটিশ এবং ফরাসি বংশধর। যখন তার বয়স ছিল মাত্র ১০ বছর, তখন তিনি ইটালিয়ান বিলাসব্যসন ফ্যাশন (শৈলী) ভিত্তিক প্রতিষ্ঠান ভর্সেস এর বয়:কনিষ্ঠদের বিভাগ "ইয়ং ভর্সেস" এর হয়ে প্রথম মডেলিং জগৎ এ পা বাড়ান। তিনি মাত্র ১৫ বছর বয়সে মার্কিন দৃশ্যকাব্যমূলক ছোট পর্দার চলচ্চিত্র সিস্টার সিটিসS এ অভিনয় করার মাধ্যমে অভিনয় জীবনে অাত্বপ্রকাশ করেন। উল্লেখ্য: চলচ্চিত্রটি ২০১৬ সালে মুক্তি পায়।
মডেল হিসেবে কর্মজীবন
তিনি জনপ্রিয় কিছু ম্যাগাজিনের জন্যও মডেলিং করেছেন, যেগুলোর মধ্যে জনপ্রিয় মার্কিন ম্যাগাজিন ভোগ, কিশোর, কিশোরীদের টিন ভোগ এবং আরেকটি মার্কিন ম্যাগাজিন পপ ম্যাগাজিনঅন্যতম। ২০১৭ সালে, তিনি বেলজিয়ান ফ্যাশন ডিজাইনার রাফ সিমনস (বতর্মানে কেলভিন ক্যালেন এর প্রধান উদ্ভাবনী কর্মকর্তা) এর কেলভিন ক্যালেন কালেকশন-এ র‍্যাম্পে হাটার মাধ্যমে তিনি র‍্যাম্প মডেল হিসেবে অভিষিক্ত হন, পরবর্তীতে তার মায়ের সাথে "২০১৮ স্প্রিং ফ্যাশন উইক" এর সময় কালে বিভিন্ন স্বনামধন্য ফ্যাশন হাউজ এবং ফ্যাশন ডিজাইনারদের জন্য র‍্যাম্পে হাটেন, যেগুলোর মধ্যে মার্ক জেকবস, বারবেরি, আলেক্সেন্ডার ওয়াং, কোচ, প্রাডা, চানেল, ফেন্ডি, মোসচিনো, এবং ভার্সেস অন্যতম।
বাংলাদেশ জলবায়ু পরিবর্তন ট্রাস্ট
থাম্ব|ট্রাস্টের লোগো বাংলাদেশ জলবায়ু পরিবর্তন ট্রাস্ট হচ্ছে বাংলাদেশের একটি সরকারি ট্রাস্ট যা জলবায়ু পরিবর্তনের ফলে সৃষ্ট সমস্যার কারণে ব্যবস্থাগ্রহণে তহবিল সংগ্রহ করে থাকে।
ইতিহাস
বাংলাদেশ জলবায়ু পরিবর্তন ট্রাস্ট ১৩ অক্টোবর ২০১০ সালে জলবায়ু পরিবর্তন ট্রাস্ট আইন, ২০১০ এর বিল পাশের মাধ্যমে প্রতিষ্ঠিত হয়েছিল। এটা পরিবেশ ও বন মন্ত্রণালয়ের অধীনে কাজ করে। ২০১৭ সালের এপ্রিল মাসে, বাংলাদেশ কেমিক্যাল ইন্ডাস্ট্রিজ কর্পোরেশন এর সভাপতি থেকে মোহাম্মদ ইকবালকে বাংলাদেশ সরকার বাংলাদেশ জলবায়ু পরিবর্তন ট্রাস্টের পরিচালনা ব্যবস্থাপক হিসেবে নিয়োগ দেয়। তিনি তার পূর্বের অবস্থান ছাড়তে অস্বীকৃতি জানান এবং তার পদ পরিবর্তনের বিরুদ্ধে লড়ে যাচ্ছেন। বাংলাদেশ সরকার এই তহবিলের জন্য $৪০০০ কোটি ডলার বণ্টন করে দিয়েছে।
বাঁশখালী থানা
বাঁশখালী থানা বাংলাদেশের চট্টগ্রাম জেলার অন্তর্গত বাঁশখালী উপজেলার একটি থানা।
প্রতিষ্ঠাকাল
বাঁশখালী থানা গঠিত হয় ১৯৫৮ সালে।
প্রশাসনিক এলাকাসমূহ
বাঁশখালী উপজেলার ১টি পৌরসভা ও ১৪টি ইউনিয়নের প্রশাসনিক কার্যক্রম বাঁশখালী থানার আওতাধীন।
স্কয়ার গ্রুপ
স্কয়ার গ্রুপ বাংলাদেশের একটি বহুজাতিক বৃহৎ শিল্প গ্রুপ। স্যামসন এইচ চৌধুরী এটি প্রতিষ্ঠা করেন।
ইতিহাস
২০২০ এ, কার্বন নিঃসরণ কমানোর শর্তে হংকং অ্যান্ড সাংহাই ব্যাংকিং করপোরেশন এক হাজার কোটি টাকার বিশেষ ঋণ নেয়।
৪৭ নং ওয়ার্ড, কলকাতা পৌরসংস্থা
৪৭ নং ওয়ার্ড, কলকাতা পৌরসংস্থা ভারতের পশ্চিমবঙ্গ রাজ্যের মধ্য কলকাতার বউবাজার (চাঁদনী চক) এবং ধর্মতলার অঞ্চল নিয়ে গঠিত ও কলকাতা পৌরসংস্থার বরো নং ৬ এর প্রশাসনিক বিভাগ।
ভূগোল
ওয়ার্ডটি কলকাতা পুলিশের বউবাজার থানার অন্তর্গত।
তালতলা মহিলা থানা কোলকাতা পুলিশের কেন্দ্রীয় বিভাগের অধীনে সমস্ত পুলিশ জেলাগুলিকে অন্তর্ভুক্ত করে, অর্থাৎ বৌবাজার, বড়বাজার, গিরিশ পার্ক, হেয়ার স্ট্রিট, জোড়াসাঁকো, মুচিপাড়া, নিউ মার্কেট, তালতলা ও পোস্তা।
জনগণনার উপাত্ত
ভারতের ২০১১ সালের আদম শুমারি অনুসারে কলকাতা পৌরসংস্থা ৪৭ নং ওয়ার্ডের মোট জনসংখ্যা ছিল ১৪,৬৮৪ জন, যার মধ্যে ৮,৪২৭ (৫৭%) পুরুষ এবং ৬,২৫৭ (৪৩%) মহিলা ছিলেন। জনসংখ্যার ৬ বছরের নীচে ছিল ৯৬৯। ৪৭ নং ওয়ার্ডে মোট সাক্ষরতার সংখ্যা ছিল ১২,০৫২ (৬ বছরেরও বেশি জনসংখ্যার ৮৭.৮৭%)।
কলকাতা পশ্চিমবঙ্গের দ্বিতীয় সবচেয়ে বেশি শিক্ষিত জেলা। কলকাতা জেলার সাক্ষরতার হার ১৯৫১ সালে ৫৩.০% থেকে বেড়ে ২০১১ সালের আদমশুমারিতে ৮৬.৩% হয়েছে।
নির্বাচনের উপাত্ত
ওয়ার্ডটি কলকাতা পৌরসংস্থা কাউন্সিল নির্বাচনী অঞ্চল গঠন করে এবং চৌরঙ্গি বিধানসভা কেন্দ্রের একটি অংশ।
সুরেন্দ্র নাথ
থাম্ব|সুরেন্দ্র নাথ|192x192পিক্সেল সুরেন্দ্র নাথ (১৯২৬ - ৯ জুলাই ১৯৯৪) ১৯৯১ সালের আগস্ট থেকে জুলাই ১৯৯৪ পর্যন্ত পাঞ্জাবের রাজ্যপাল ছিলেন। ১৯৯৩ সালের নভেম্বর থেকে ১৯৯৪ সালের জুলাই পর্যন্ত তিনি হিমাচল প্রদেশের রাজ্যপাল হিসাবে অতিরিক্ত দায়িত্বে ছিলেন। তিনি ছিলেন ক্যারিয়ারের ভারতীয় পুলিশ পরিষেবার অফিসার।  ১৯৯৪ সালে তিনি বিমান দুর্ঘটনায় মারা গিয়েছিলেন, তখনও তিনি রাজ্যপাল হিসাবে ছিলেন। তার বাবা ছিলেন মহাশে রাজপাল, রঙ্গিলা রসুলের প্রকাশক।
চিন্তাকেন্দ্র
চিন্তাকেন্দ্র বলতে এমন এক ধরনের আন্তঃশাস্ত্রীয় গবেষক দল বা গবেষণা প্রতিষ্ঠানকে বোঝায়, যাতে উচ্চশিক্ষায়তন ও পেশাদারি ক্ষেত্র থেকে আগত অভিজ্ঞ বিশেষজ্ঞরা সামাজিক নীতি, রাজনৈতিক কৌশল, পরিবেশ, অর্থনীতি, সামরিক বাহিনী বা জাতীয় নিরাপত্তা, স্বাস্থ্যসেবা, প্রযুক্তি ও সংস্কৃতির মতো বিষয়গুলির বিষয়ে বিভিন্ন উৎস থেকে তথ্য সংগ্রহ করে সেগুলির উপরে সামাজিক বিজ্ঞানের বিভিন্ন পদ্ধতি প্রয়োগ করে বিশ্লেষণী গবেষণা সম্পাদন করেন, এগুলি সংক্রান্ত জননীতির লক্ষ্যসমূহ নির্মাণ করেন, সেগুলি সুপারিশ করেন ও সেগুলির সপক্ষে প্রবক্তার ভূমিকা পালন করেন। সব মিলিয়ে একটি চিন্তাকেন্দ্রে ৫ থেকে ৫০ জন গবেষক ও কর্মচারী থাকতে পারে। চিন্তাকেন্দ্রকে ইংরেজি পরিভাষায় "থিংক ট্যাংক" (Think tank) বলা হয়। তাছাড়া এগুলিকে কখনও কখনও নীতি গবেষণা প্রতিষ্ঠান (Policy Research Institute) নামেও ডাকা হতে পারে।
চিন্তাকেন্দ্রগুলি সমাজের উচ্চস্তরের ক্ষমতাবান ব্যক্তিদেরকে রাজনৈতিক ও অর্থনৈতিক নীতি নির্ধারণ ও বাস্তবায়নের প্রশ্নে নির্দিষ্ট পথ অনুসরণে রাজি করানোর চেষ্টা করে কিংবা তাদেরকে নির্দিষ্ট বিষয়ে পরামর্শ দান করে। চিন্তাকেন্দ্রগুলি জননীতি নির্ধারণ প্রক্রিয়াতে প্রভাব বিস্তার করে থাকে। তারা দাবী করে যে তাদের কাজ জননীতি সম্পর্কে জনগণের সচেতনতা বৃদ্ধি ও জনগণের সার্বিক কল্যাণের জন্য গুরুত্বপূর্ণ। চিন্তাকেন্দ্রগুলির গবেষকদের পেশাদারি মনোভাব ও বিশেষজ্ঞ জ্ঞান তাদের গবেষণার ফলাফলগুলিকে এক ধরনের বৈধতা ও নির্ভরযোগ্যতা প্রদান করে। তারা জননীতির বিভিন্ন ক্ষেত্রে গবেষণাপত্র, গ্রন্থ ও প্রতিবেদন প্রকাশনা, সম্মেলন, প্রশিক্ষণমূলক আলোচনাসভা বা সেমিনার ও কর্মশালা অনুষ্ঠিত করার মতো কর্মকাণ্ড পরিচালনা করে। কদাচিৎ তারা আইনের খসড়াও প্রস্তুত করতে পারে। মার্কিন যুক্তরাষ্ট্রের প্রেক্ষাপটে শীর্ষস্থানীয় পত্রপত্রিকায় মতামত কলামে প্রকাশিত নিবন্ধের সংখ্যা ও মার্কিন আইনসভার শুনানিতে বিশেষজ্ঞ সাক্ষ্যপ্রদানের সংখ্যাও একটি চিন্তাকেন্দ্রের সাফল্য নির্ধারণ করে থাকে। এছাড়া চিন্তাকেন্দ্রের বিশেষজ্ঞরা টেলিভিশন ও অন্যান্য গণমাধ্যমে সাক্ষাৎকার প্রদান করতে পারেন। বিশ শতকের শেষে এসে চিন্তাকেন্দ্রগুলি প্রধান রাজনৈতিক ও অর্থনৈতিক খেলোয়াড়ে পরিণত হয়েছে। তারা উচ্চশিক্ষায়তনিক অঙ্গন, রাষ্ট্র, রাজনৈতিক নেতৃত্ব, বৃহৎ ও শক্তিশালী ব্যবসায়িক প্রতিষ্ঠান ও নাগরিক সমাজের মধ্য মধ্যস্থতাকারী একটি বুদ্ধিবৃত্তিক ও রাজনৈতিক অবস্থান দখল করেছে। তারা সরকার ও ব্যবসা প্রতিষ্ঠানগুলির বিভিন্ন কর্মকাণ্ডের গ্রহণযোগ্য সীমা বা তাত্ত্বিক পরিকাঠামো নির্ধারণে সক্রিয় ও আধিপত্যমূলক ভূমিকা রাখে। তবে একই সাথে তারা তাদের গবেষণার প্রকৃতি স্বাধীন ও বস্তুনিষ্ঠ দাবী করে নিজেদের প্রাতিষ্ঠানিক নির্ভরযোগ্যতা ধরে রাখার চেষ্টা করে। কোনও দেশের চিন্তাকেন্দ্রের সংখ্যা ও বৈচিত্র্য সেই দেশের সমাজের নতুন ধ্যানধারণা শোনার উন্মুক্ত মনোভাব ও দেশটির প্রাতিষ্ঠানিক সামর্থ্যের একটি সূচক।
বেশিরভাগ চিন্তাকেন্দ্রই বেসরকারী সংস্থা হয়ে থাকে, তবে কিছু চিন্তাকেন্দ্র সরকার, আধা-স্বায়ত্তশাসিত সংস্থা বা বিশেষ রাজনৈতিক দল, ব্যবসা বা সামরিক বাহিনীর সাথে যুক্ত থাকতে পারে। চিন্তাকেন্দ্রগুলি সাধারণত ধনী ব্যক্তিদের ব্যক্তিগত অনুদান নিয়ে তহবিল গঠন করে; এছাড়া চুক্তি, মরণোত্তর অনুদান, প্রতিবেদন বিক্রয়, ইত্যাদিও এগুলির আয়ের উৎস। এগুলি ব্যক্তি, দাতব্য প্রতিষ্ঠান, বেসরকারি বা বাণিজ্যিক প্রতিষ্ঠানের পাশাপাশি সরকারের জন্যও কাজ করতে পারে। সরকারের জন্য তারা সামাজিক নীতি পরিকল্পনা ও জাতীয় নিরাপত্তার মতো বিষয়গুলিতে পরামর্শ প্রদান করে। বাণিজ্যিক ক্ষেত্রে এগুলি নতুন প্রযুক্তি বা নতুন পণ্যের উদ্ভাবন ও পরীক্ষণের ব্যাপারে পরামর্শ দান করে। চিন্তাকেন্দ্রগুলি সাধারণত রাজনৈতিক দল ও সরকার থেকে স্বাধীন হলেও এগুলির রাজনৈতিক পক্ষপাত থাকতে পারে।
চিন্তাকেন্দ্রের ইংরেজি পরিভাষা "থিংক ট্যাংক" (Think tank) মূলত ২য় বিশ্বযুদ্ধের সময় উদ্ভাবিত একটি সামরিক বিভাষা, যা দিয়ে সামরিক পরিকল্পনা ও সমরকৌশল আলোচনার নিরাপদ স্থান বোঝানো হত। ১৯৬০-এর দশকে মার্কিন যুক্তরাষ্ট্রে এটি দ্বারা বেসরকারি ব্যক্তিমালিকানাধীন অলাভজনক নীতি গবেষণা সংস্থাগুলিকে নির্দেশ করতে এই পরিভাষাটির ব্যবহার শুরু হয়। এর বহু আগে ১৯শ শতকের শেষভাগে যুক্তরাজ্যের ফাবিয়ান সোসাইটি নামক সংগঠনটি জননীতির পরিবর্তনের লক্ষ্যে একই রকম ভূমিকা পালন করেছিল। বহু বছর ধরে কেবলমাত্র মার্কিন যুক্তরাষ্ট্রেই এই রকমের চিন্তাকেন্দ্রগুলির বিকাশ ঘটে, কেননা সেখানে সরকারি তহবিলের পরিবর্তে বেসরকারি তহবিলের অর্থায়নে এই ধরনের প্রতিষ্ঠান গঠনের জন্য রাজনৈতিক পরিস্থিতি অনুকূল ছিল। পরবর্তীতে ইংরেজিভাষী অন্যান্য দেশ যেমন যুক্তরাজ্য, কানাডা ও অস্ট্রেলিয়াতেও এগুলির বিকাশ ঘটে। ২১শ শতকের শুরুতে এসে চিন্তাকেন্দ্রগুলির সিংহভাগই মূলত উত্তর আমেরিকা ও পশ্চিম ইউরোপে অবস্থিত হলে আফ্রিকা, পূর্ব ইউরোপ, মধ্য এশিয়া ও দক্ষিণ-পূর্ব এশিয়াতে এগুলির সংখ্যা বৃদ্ধি পেয়েছে। ২০০৭ সালে সারা বিশ্বে প্রায় ৫ হাজার চিন্তাকেন্দ্র ছিল, যার মধ্যে ৬১% মার্কিন যুক্তরাষ্ট্র, কানাডা ও পশ্চিম ইউরোপে অবস্থিত ছিল। এশিয়া মহাদেশে সেসময় প্রায় ৬০০ চিন্তাকেন্দ্র ছিল।
ঘানা
ঘানার প্রথম রাষ্ট্রপতি, ডক্টর কোয়ামে এনক্রুমাহ ১৯৬০-এর দশকে বিভিন্ন রাষ্ট্র-সমর্থিত চিন্তাকেন্দ্র স্থাপন করেছিলেন। ১৯৯০ এর দশকের মধ্যে,আফ্রিকাতে বিভিন্ন নীতিতে গবেষণা কেন্দ্র গড়ে ওঠে। এগুলো শিক্ষাবিদদের দ্বারা প্রতিষ্ঠিত হয়; তারা ঘানায় জননীতিকে প্রভাবিত করতে চেয়েছিল।
ঘানার উল্লেখযোগ্য চিন্তাকেন্দ্রগুলির মধ্যে রয়েছে:
আফগানিস্তান
আফগানিস্তানে সরকারি, বেসরকারি এবং কর্পোরেট সংস্থার আকারে বেশ কিছু চিন্তাকেন্দ্র রয়েছে। যেমন
আর্মেনিয়া
গ্লোবাল গো চিন্তাকেন্দ্র রিপোর্ট ২০১২ অনুসারে, আর্মেনিয়ায় ১৪টি চিন্তাকেন্দ্র রয়েছে, যার বেশিরভাগ ইয়েরেভানে অবস্থিত। আর্মেনিয়ার উল্লেখযোগ্য চিন্তাকেন্দ্রগুলির মধ্যে রয়েছে অর্থনৈতিক উন্নয়ন ও গবেষণা কেন্দ্র (EDRC) এবং আন্তর্জাতিক মানব উন্নয়ন কেন্দ্র (ICHD)।
বাংলাদেশ
বাংলাদেশে সরকারি, বেসরকারি এবং কর্পোরেট সংস্থার আকারে বেশ কিছু চিন্তাকেন্দ্র রয়েছে। যেমন
চীন
গণপ্রজাতন্ত্রী চীনে রাষ্ট্রীয় পরিষদের উন্নয়ন গবেষণা কেন্দ্রের মতো সরকারী সংস্থাগুলি দ্বারা স্পনসর করা হয়েছে অনেক চিন্তাকেন্দ্র। কিন্তু এখনও ধারণাগুলিকে আরও স্বাধীনভাবে প্রস্তাব ও বিতর্ক করতে সক্ষম হওয়ার জন্য পর্যাপ্ত বে-সরকারি মর্যাদা বজায় রেখেছে। জানুয়ারী ২০১২ সালে, চীনের প্রথম বে-সরকারি চিন্তাকেন্দ্র, দক্ষিণ বেসরকারি চিন্তাকেন্দ্র, গুয়াংডং প্রদেশে প্রতিষ্ঠিত হয়েছিল। ২০০৯ সালে চীনা সেন্টার ফর ইন্টারন্যাশনাল ইকোনমিক এক্সচেঞ্জ প্রতিষ্ঠিত হয়।
ভারত
ভারতে বিশ্বের দ্বিতীয় বৃহত্তম চিন্তাকেন্দ্র রয়েছে । বেশিরভাগই নয়াদিল্লিতে অবস্থিত। এর কয়েকটিতে সরকার-স্পন্সর করে। এর মধ্যে বেশ কিছু বৈদেশিক নীতি এবং নিরাপত্তা সংক্রান্ত বিষয়ে কাজ করে কিছু চিন্তাকেন্দ্র আছে যারা পরিবেশগতভাবে দায়ী এবং জলবায়ু প্রতিরোধী ধারণা প্রচার করে যেমন সেন্টার ফর সায়েন্স অ্যান্ড এনভায়রনমেন্ট, সেন্টার ফর পলিসি রিসার্চ এবং ওয়ার্ল্ড রিসোর্সেস ইনস্টিটিউট ।  অবজারভার রিসার্চ ফাউন্ডেশন এবং সেন্টার ফর সিভিল সোসাইটির মতো অন্যান্য চিন্তাকেন্দ্র রয়েছে।
ইরাক
ইরাকে, বিশেষ করে কুর্দিস্তান অঞ্চলে সম্প্রতি ৫০টিরও বেশি চিন্তাকেন্দ্র রয়েছে। ইরাকের নেতৃস্থানীয় চিন্তাকেন্দ্র হল মধ্যপ্রাচ্য গবেষণা ইনস্টিটিউট (MERI), যা এরবিলে অবস্থিত। MERI হল একটি স্বাধীন বেসরকারি নীতি গবেষণা সংস্থা, যা ২০১৪ সালে প্রতিষ্ঠিত এবং ইংরেজি, কুর্দি এবং আরবি ভাষায় প্রকাশ করে। এটি মধ্যপ্রাচ্যে ৪৬তম হিসাবে মার্কিন যুক্তরাষ্ট্রের পেনসিলভেনিয়া বিশ্ববিদ্যালয়ের লডার ইনস্টিটিউট দ্বারা বিশ্বব্যাপী র‌্যাঙ্কিংয়ে তালিকাভুক্ত করা হয়েছে।
জাপান
জাপানে ১০০ টিরও বেশি চিন্তাকেন্দ্র রয়েছে, যার বেশিরভাগই কেবল নীতি গবেষণাই নয়, অর্থনীতি, প্রযুক্তি ইত্যাদিও কভার করে। কিছু সরকার সম্পর্কিত, তবে বেশিরভাগ চিন্তাকেন্দ্র বেসরকারী খাত দ্বারা স্পনসর করা হয়।
মালয়েশিয়া
মালয়েশিয়ার উল্লেখযোগ্য চিন্তাকেন্দ্রগুলির মধ্যে রয়েছে:
ফিলিপাইন
ফিলিপাইনের চিন্তাকেন্দ্রগুলিকে সাধারণত জাতীয় সরকারের সাথে তাদের সংযোগের পরিপ্রেক্ষিতে শ্রেণিবদ্ধ করা যেতে পারে। নীতি-নির্ধারণ প্রক্রিয়ায় গবেষণা ইনপুট প্রদানের সুনির্দিষ্ট উদ্দেশ্যে ফিলিপাইন সরকার দ্বারা বেশ কয়েকটি স্থাপন করা হয়েছিল।
সিঙ্গাপুর
সিঙ্গাপুরে বেশ কয়েকটি চিন্তাকেন্দ্র রয়েছে যারা সরকারকে বিভিন্ন নীতি এবং সেইসাথে অঞ্চলের কর্পোরেশনগুলির জন্য ব্যক্তিগত বিষয়ে পরামর্শ দেয়। তাদের অনেকগুলি স্থানীয় সরকারী শিক্ষা প্রতিষ্ঠানের মধ্যে হোস্ট করা হয়।
তাদের মধ্যে রয়েছে সিঙ্গাপুর ইনস্টিটিউট অফ ইন্টারন্যাশনাল অ্যাফেয়ার্স (SIIA), ইনস্টিটিউট অফ সাউথইস্ট এশিয়ান স্টাডিজ (ISEAS), এবং এস. রাজারত্নম স্কুল অফ ইন্টারন্যাশনাল স্টাডিজ ।
তাইওয়ান
২০১৭ সালে তাইওয়ানের ৫৮টি চিন্তাকেন্দ্র ছিল, যা বিশ্বের ২৫তম। বেশিরভাগ দেশের মতো এখানেও সরকারি অর্থায়নে এবং বেসরকারিভাবে অর্থায়িত চিন্তাকেন্দ্রের মিশ্রণ রয়েছে।
বর্ণানুক্রমিক ক্রমে তাইওয়ানের চিন্তাকেন্দ্র: